(nu produce efecte juridice)\*

ROMÂNIA VICEPRIMAR,

JUDEŢUL MURES Dr. Makkai Grigore

MUNICIPIUL TÂRGU MUREŞ

DASCPC-Serviciul activităţi culturale, sportive, de tineret şi locativ

Nr.17.931 din 18.03.2019

**EXPUNERE DE MOTIVE**

privind aprobarea Criteriilor pentru stabilirea ordinii de prioritate în

soluționarea cererilor de locuințe și în repartizarea locuințelor destinate închirierii, în mod

exclusiv pentru medici rezidenți și tineri specialiști din sănătate, din blocul de locuințe realizat prin A.N.L, situat în municipiul Târgu Mureș, str. Gh. Marinescu f.n.

Prin HCLM nr. 386/18.12.2018 s-au aprobat în faza de propunere Criteriile pentru stabilirea ordinii de prioritate în soluționarea cererilor de locuințe și în repartizarea locuințelor destinate închirierii, în mod exclusiv pentru medici rezidenți și tineri specialiști din sănatate, din blocul de locuințe realizat prin ANL, situate în municipiul Târgu Mureș, str. Gh. Marinescu f.n.

Conform prevederilor art. 14 alin. (8), lit.d. din HG. Nr. 962/2001 criteriile adoptate sub formă de propuneri se trimit spre avizare Ministerului Dezvoltării Regionale şi Administraţiei Publice, însoţite de o copie a actului prin care au fost adoptate. Forma finală a criteriilor urmând a se adopta după primirea avizului favorabil al Ministerului Dezvoltării Regionale şi Administraţiei Publice şi efectuarea eventualelor modificări şi completări solicitate prin avizul respectiv.

În urma solicitării avizului, Ministerul Dezvoltării Regionale și Administarției Publice, a transmis avizul favorabil sub rezerva efectuării unor modificări și completari așa cum rezultă din adresa nr.6527/05.03.2019, înregistraă la instituția noastră sub numărul 16.838/12.03.2019.

Acestea se referă la reformularea și introducerea unor note la criteriile de acces nr.1 și nr.4 și la criteriul prin punctaj nr.5, precum și eliminarea precizării privind actele justificative introduse după criteriul de acces nr. 2.

În vederea stabilirii ordinii de prioritate în vederea repartizării locuințelor este necesar adoptarea unei forme finale a criteriilor printr-o hotărâre a Consiliului local.

Faţă de cele de mai sus vă rugăm a analiza şi aproba materialul prezentat.

Aviz favorabil al

D.A.S.C.P.C

Director ex. adj.

Blaga-Zătreanu Cosmin

**ROMÂNIA Proiect**

**JUDEŢUL MUREŞ** (nu produce efecte juridice)\*

**CONSILIUL LOCAL AL MUNICIPIULUI TÂRGU MUREŞ** VICEPRIMAR

Dr.Makkai Grigore

**HOTĂRÂREA nr.\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_\_\_2019**

privind aprobarea Criteriilor pentru stabilirea ordinii de prioritate în

soluționarea cererilor de locuințe și în repartizarea locuințelor destinate închirierii, în mod

exclusiv pentru medici rezidenți și tineri specialiști din sănătate, din blocul de locuințe realizat prin A.N.L, situat în municipiul Târgu Mureș, str. Gh. Marinescu f.n.

***Consiliul Local al Municipiului Târgu Mureş, întrunit în şedinţa ordinară de lucru*,**

Văzând Expunerea de motive nr.17.931/18.03.2019 privind aprobarea Criteriilor pentru stabilirea ordinii de prioritate în soluționarea cererilor de locuințe și în repartizarea locuințelor destinate închirierii, în mod exclusiv pentru medici rezidenți și tineri specialiști din sănătate, din blocul de locuințe realizat prin A.N.L, situat în municipiul Târgu Mureș, str. Gh. Marinescu f.n.

Ţinând cont de prevederile art. 23 din Legea nr. 152/1998 privind înfiinţarea Agenţiei Naţionale pentru Locuinţe, cu modificările şi completările ulterioare, ale art. 14 alin. 7 și alin. 8 lit. a-e) din HG nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe,

În temeiul prevederilor art. 36 alin.1, alin. 2 lit.c), alin.5 lit.b), alin. 6 lit.a)-pct.17 şi art.115 alin.1 lit.b) din Legea administraţiei publice locale nr. 215/2001, republicată

##### HOTĂRĂŞTE

**Art.1.** Se aproba Criteriile pentru stabilirea ordinii de prioritate în soluționarea cererilor de locuințe și în repartizarea locuințelor destinate închirierii, în mod exclusiv pentru medici rezidenți și tineri specialiști din sănătate, din blocul de locuințe realizat prin A.N.L, situat în municipiul Târgu Mureș, str. Gh. Marinescu f.n, conform anexei care face parte integrantă din prezenta hotărâre.

**Art.2**. Se aprobă lista actelor justificative necesare în vederea verificării criteriilor de acces precum și cele pentru a calcula punctajul în vederea stabilirii listei de priorități, conform anexei nr. 2 care face parte integrantă din prezenta hotărâre.

**Art.3**. Cu aducerea la îndeplinire a prevederilor prezentei hotărâri se însărcinează Executivul Municipiului Târgu Mureş prin Direcţia activităţi social-culturale patrimoniale și comerciale- Serviciul activități culturale, sportive, de tineret și locativ.

**Art.4.** În conformitate cu prevederile art.19 alin.1, lit.e, din Legea nr. 340/2004, republicată, privind instituţia prefectului şi art. 3 alin. 1 din Legea nr. 554/2004, Legea contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate**.**

**Viza de legalitate**

**p. Secretarul Municipiului Târgu Mureş,**

**Director executiv D.J.C.A.A.P.L.**

**Buculei Dianora- Monica**

**Anexa la HCL nr.\_\_\_\_\_\_**

**CRITERII**

pentru stabilirea ordinii de prioritate în soluționarea cererilor de locuințe și în repartizarea

locuințelor destinate închirierii, în mod exclusiv pentru medici rezidenți și tineri specialiști din sănătate

**A. CRITERII DE ACCES LA LOCUINŢĂ**:

**1.** Titularul cererii de repartizare a unei locuinţe pentru tineri, destinată închirierii, trebuie să fie major, în vârstă de până la 35 de ani la data depunerii cererii, şi să poată primi repartiţie pentru locuinţă în cel mult 36 de luni de la împlinirea acestei vârste*.*

*Cererea de locuință se efectuează numai individual și în nume propriu.*

***Notă: Prin excepție****, în cazul construcțiilor de locuințe, destinate închirierii în mod exclusiv tinerilor specialiști din sănătate, medici rezidenți,medicii specialiști, definiți conform prevederilor art.3 alin (4) din Normele metodologice, pot depune cereri pentru repartizarea unei locuințe pentru tineri, destinate închirierii, și după împlinirea vârstei de 35 de ani.*

**2**. Titularul cererii de locuinţă şi ceilalţi membrii ai familiei acestuia - soţ/soţie, copii şi/sau alte persoane aflate în întreţinerea acestuia - trebuie să nu deţină şi să nu fi deţinut o altă locuinţă în proprietate şi/sau să nu fie beneficiarul unei alte locuinţe cu chirie, proprietate de stat, proprietate a unei unităţi administrativ-teritoriale sau a unităţii în care îşi desfăşoară activitatea, situate pe raza administrativ-teritorială a Municipiului Tîrgu Mureș.

**3**. Titularul cererii de locuinţă trebuie să își desfășoarea activitatea în localitatea în care sunt amplasate locuințele, respectiv în municipiul Târgu Mureș.

**4**. Repartizarea locuinţelor se face în limita fondului de locuințe disponibil, luându-se în considerare atât locuințele libere din fondul existent, cât și locuințele ce urmează a fi finalizate în cadrul unor obiective de investiții aprobate și cuprinse în programul de construcții de locuințe pentru tineri, destinate închirierii.

Notă:

* Lista de priorități se stabiliește ori de câte ori este cazul, dacă în anul respectiv urmează să se finalizeze și să se repartizeze locuințe noi pentru tineri, destinate închirierii , dacă titularii cererilor de locuințe înscriși în lista aprobată initial nu mai îndeplinesc criteriile de acces la locuință sau dacă există locuințe pentru tineri rămase vacante.
* Solicitanții înscriși în lista de priorități, cu respectarea criteriilor de la pct. 1,2 și 3, care nu pot beneficia de repartizarea unei locuințe în limita fondului disponibil în anul respectiv, pot primi repartiții în anii următori, în limita fondului disponibil în fiecare an și în noua ordine de prioritate stabilită.

**B. CRITERII DE IERARHIZARE STABILITE PRIN PUNCTAJ**:

**1. Situaţia locativă actuală**

1.1. Chiriaş în spaţiu din fond locativ privat .................... 10 puncte

1.2. Tolerat în spaţiu .......................................................... 7 puncte

1.3. Suprafaţa locuibilă deţinută (cu chirie, tolerat în spaţiu): - mp/locatar -

a) mai mare de 15 mp şi până la 18 mp inclusiv ............... 5 puncte

b) mai mare de 12 mp şi până la 15 mp inclusiv ................7 puncte

c) 8 mp şi până la 12 mp inclusiv ...................................... 9 puncte

d) mai mică de 8 mp ......................................................... 10 puncte

NOTĂ: În cazul celor toleraţi în spaţiu, toată suprafaţa locativă a imobilului se împarte la numărul total al locatarilor, în care sunt incluşi şi cei care nu fac parte din familia solicitantului de locuinţă, dar care locuiesc în acelaşi imobil. În cazul spaţiilor locative închiriate, suprafaţa locativă deţinută conform contractului de închiriere se împarte numai la numărul membrilor familiei solicitantului de locuinţă. La stabilirea numărului de membri ai familiei solicitantului de locuinţă se va avea în vedere componenţa familiei definită la lit. A pct. 2.

**2. Starea civilă actuală**

2.1. Starea civilă:

a) căsătorit ......................................................................10 puncte

b) necăsătorit ....................................................................8 puncte

2.2. Nr. de persoane în întreţinere:

a) Copii

- 1 copil ........................................................................... 2 puncte

- 2 copii ........................................................................... 3 puncte

- 3 copii ........................................................................... 4 puncte

- 4 copii ............................................................................5 puncte

- > 4 copii ..........................................................................5 puncte+ 1 punct pentru fiecare copil

b) alte persoane, indiferent de numărul acestora ............. 2 puncte

**3. Starea de sănătate actuală**

Boala de care suferă solicitantul sau un alt membru al familiei ori aflat în întreţinere necesită,

potrivit legii, însoţitor sau o cameră în plus ........................2 puncte

**4. Vechimea cererii solicitantului**

4.1. până la 1 an ......................................................................... 1 punct

4.2. între 1 şi 2 ani ...................................................................... 3 puncte

4.3. între 2 şi 3 ani ...................................................................... 6 puncte

4.4. între 3 şi 4 ani ...................................................................... 9 puncte

4.5. pentru fiecare an peste 4 ani ................................................ 4 puncte

**5. Nivelul de studii şi/sau pregătire profesională**

5.1. fără studii şi fără pregătire profesională .............................. 5 puncte

5.2. cu şcoală generală, fără pregătire profesională şi/sau cu

specializare la locul de muncă ...................................................... 8 puncte

5.3. cu studii medii, fără pregătire profesională şi/sau cu

specializare la locul de muncă .................................................... 10 puncte

5.4. cu pregătire profesională, prin studii medii sau

profesionale de specialitate şi/sau prin studii superioare de

scurtă durată ............................................................................... 13 puncte

5.5. cu studii superioare ..............................................................15 puncte

Notă: Se va puncta ultimul nivel de studii încheiat și atestat conform legii.

**6. Situaţii locative sau sociale deosebite**

6.1. tineri proveniţi din case de ocrotire socială şi care au

împlinit 18 ani ............................................................................. 15 puncte

6.2. tineri care au adoptat sau adoptă copii ................................ 10 puncte

6.3. tineri evacuaţi din case naţionalizate ..................................... 5 puncte

**7. Venitul mediu net lunar/membru de familie**:

7.1. mai mic decât salariul minim pe economie ............................ 15 puncte

7.2. între salariul minim pe economie şi salariul mediu net pe

economie ....................................................................................... 10 puncte

***C. CRITERII SPECIFICE****:*

1. Medic rezident

1.1. prin concurs………………………………………………… ..30 puncte

1.2. fără concurs( confirmat prin ordin al ministrului sănătății)…..10 puncte

2. Medic specialist…………………………………………………30 puncte

- Criteriile de ierarhizare stabilite prin punctaj se aplică numai solicitanţilor de locuinţă care au

îndeplinit în totalitate criteriile specificate la lit. A de mai sus.

- În cazul înregistrării unor punctaje egale, solicitanţii vor fi departajaţi în funcţie de situaţia

locativă constatată la data efectivă a repartizării locuinţelor, având prioritate, numai în acest caz, solicitanţii a căror situaţie locativă este sau poate deveni, în mod iminent, gravă dacă nici acest criteriu nu este suficient, departajarea se poate face în funcţie de vechimea cererii solicitantului, luându-se în considerare data efectivă a înregistrării cererii (ziua/luna/anul), având prioritate în acest caz solicitantul a cărui cerere are vechime mai mare. În cazul când departajarea nu se poate efectua nici în baza acestor criterii, au prioritate solicitanţii care au punctajul cel mai mare acordat pe baza criteriilor cu caracter de protecţie socială (starea civilă + starea de sănătate actuală).

Anexa nr.2

Lista actelor justificative necesare în vederea verificării criteriilor de acces precum și cele pentru a calcula punctajul în vederea stabilirii listei de priorități

**-**cererea de locuință efectuată individual și în nume propriu

- actul de identitate al solicitantului ( copie);

- actele de identitate ale tuturor membrilor de familie care au împlinit 14 ani ( copie);

- certificate de naştere ale membrilor de familie cu vârsta sub 14 ani ( copie);

- certificatul de căsătorie ( copie);

-declaraţii pe propria răspundere, autentificate la notar public, ale titularului cererii şi, după caz, ale soţiei/soţului şi ale celorlalţi membri majori din familia acestuiadin care să rezulte că nu deţin şi nu au deţinuto altă locuinţă în proprietate şi/sau să nu fie beneficiarul unei alte locuinţe cu chirie, proprietate de stat, proprietate a unităţii administrativ-teritoriale sau a unităţii în care îşi desfăşoară activitatea, în localitatea în care a solicitat locuinţă;

- documente din care să reiasă situația locativă a solicitantului (copie după contractul de închiriere înregistrat la Adminis Finanţelor Publice/contract de comodat sau declaraţie de primire în spaţiu dată de proprietarul apartamentului/ titularul contractului de închiriere) şi acte din care să rezulte suprafaţa locuibilă - metru pătrat/ persoană - ( copie contract vânzare-cumpărare, adeverinţă asociaţia de proprietari, extras CF);

- adeverinţă de la locul de muncă din care să rezulte venitul net lunar însoțită de o copie de pe contractul individual de muncă și actele adiționale aferente;

- certificat medical din care să rezulte că boala de care suferă solicitantul sau un alt membru al familiei acestuia aflat în întreţinere necesită, potrivit legii, însoţitor sau o cameră în plus;

- copie după actul din care să rezulte nivelul de studii ( diplome, licențe etc.), calitatea de medic specialist sau rezident și modalitatea de obținere a acesteia ( cu sau fără concurs), precum și specialitatea în care se va pregati pe durata rezidențiatului;

- documente din care să rezulte situații locative sau sociale deosebite, dacă este cazul (acte din care să rezulte calitatea de chiriaş evacuat sau în curs de evacuare din case naţionalizate, acte din care să rezulte calitatea de tânăr provenit din case de ocrotire socială şi care a împlinit vârsta de 18 ani, copie xerox după actul de adopţie);